1251. a. nimetati Kuramaa piiskopiks viimane Semgallia piiskop, minoriit Heinrich von Lützeburg, kes asus peale orduga maade jagamist kohe energiliselt tegevusse. Oma residentsi hakkas ta rajama uude piirikindlusesse Memelburgi (Klaipeda). Sinna pidi ehitatama toomkirik ja toomkapiitli eluruumid. Ent Iemaitide sojakäigud ja Durbe lahingu kaotamisest ärgitatud kuralaste ning preislaste ülestous katkestasid kavandatu teostamise. Peale 1260. aastat leiame Heinrichi hoopis Saksamaal ringi rändamas, kuni ta kolme aasta pärast Chiemsee piiskopiks ümber nimetati. Ka toomkapiitel oli sunnitud ülestousu puhkedes elatusvahendite puudusest tingituna laiali minema.